**Mór Városi Önkormányzat Képviselő-testületének**

**347/2021. (VI.30.) határozata**

**a II. számú felnőtt háziorvosi körzet ellátási szerződés módosítása tárgyában**

Mór Városi Önkormányzat Képviselő-testülete a 357/2008. (XII.17.) Kt. határozatával jóváhagyott HATALYÁK DOKTOR ÉS TÁRSA Egészségügyi Korlátolt Felelősségű Társasággal kötött ellátási szerződését 2021. augusztus 1-jei hatállyal alábbiak szerint módosítja:

1. Az ellátási szerződés 7. pontját az alábbiak szerint módosítja:

*„7.) Egészségügyi Szolgáltató vállalja, hogy az általa foglalkoztatott orvos és munkatársai akadályoztatása (szabadság, betegség, stb.) esetén a helyettesítésről, a a 4/2000. (II.25.) EüM rendelet 7. §-ában előírtaknak megfelelően – beleértve annak pénzügyi feltételeit maga gondoskodik. Munkavégzésben akkor minősül akadályozottnak, az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében: ”ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.”*

*Az orvos 10 munkanapot meghaladó távollétét köteles bejelenteni az önkormányzatnak, és a népegészségügyi szakigazgatási szervnek. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.*

*A személyes ellátási kötelezettséggel rendelkező* ***dr. Hatalyák Dezső*** *helyettesítését ellátja:*

***1.******Dr. Nagy Lenke (onysz: 46438) a Mór, Kórház u. 21. szám alatti rendelőben,***

1. ***Dr. Varga Norman (onysz: 58491) a Mór, Kórház u. 21. szám alatti rendelőben.”***

A képviselő-testület felhatalmazza a polgármestert a módosított feladat-ellátási szerződés aláírására.

Határidő: 2021.07.31.

Felelős: polgármester( Humánügyi Iroda)

Fenyves Péter Dr. Taba Nikoletta

polgármester jegyző